CELEX: 62011TN0548
Language: ro
Date: 2011-10-19 00:00:00
Title: Cauza T-548/11: Acțiune introdusă la 19 octombrie 2011 — MIP Metro/OAPI — Real Seguros (real,- QUALITY)

7.1.2012   
            
            
               RO
            
            
               Jurnalul Oficial al Uniunii Europene
            
            
               C 6/18
            
         Acțiune introdusă la 19 octombrie 2011 — MIP Metro/OAPI — Real Seguros (real,- QUALITY)
   (Cauza T-548/11)
   2012/C 6/34
   Limba în care a fost formulată acțiunea: engleza
   
      Părțile
   
   
      Reclamantă: MIP Metro Group Intellectual Property GmbH & Co. KG (Düsseldorf, Germania) (reprezentanți: J. Plate și R. Kaase, avocați)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Real Seguros, SA (Porto, Portugalia)
   
      Concluziile
   
   Reclamanta solicită Tribunalului:
   
               —
            
            
               suspendarea procedurii până la adoptarea de către Oficiul Portughez pentru Mărci a unei decizii definitive privind cererea de revocare formulată de reclamantă împotriva mărcilor portugheze anterioare nr. 249791, nr. 249793 și nr. 254390; în cazul respingerii cererii de suspendare a procedurii, continuarea procedurii și
            
         
               —
            
            
               anularea deciziei Camerei a patra de recurs a Oficiului pentru Armonizare în cadrul Pieței Interne (mărci, desene și modele industriale) din 17 august 2011 în cauza R 114/2011-4; și
            
         
               —
            
            
               obligarea pârâtului la plata cheltuielilor de judecată, inclusiv a celor aferente procedurii desfășurate în fața camerei de recurs.
            
         
      Motivele și principalele argumente
   
   
      Solicitantul mărcii comunitare: reclamanta.
   
      Marca comunitară vizată: marca figurativă internațională „real,- QUALITY” înregistrată cu nr. W 983683, în culorile roșu, albastru și bej, pentru servicii din clasa 36.
   
      Titularul mărcii sau al semnului invocat în procedura opoziției: cealaltă parte în procedura care s-a aflat pe rolul camerei de recurs.
   
      Marca sau semnul invocat: marca verbală portugheză „REAL” înregistrată cu nr. 249791, pentru servicii din clasa 36; marca verbală portugheză „REAL SEGUROS” înregistrată cu nr. 249793, pentru servicii din clasa 36; marca figurativă portugheză care cuprinde elementul verbal „REAL” înregistrată cu nr. 254390, pentru servicii din clasa 36; diverse drepturi neînregistrate cu privire la care se susține că ar fi protejate în toate statele membre sau în Portugalia.
   
      Decizia diviziei de opoziție: admite opoziția în întregime.
   
      Decizia camerei de recurs: respinge calea de atac.
   
      Motivele invocate: încălcarea articolului 8 alineatul (1) litera (b) din Regulamentul nr. 207/2009 al Consiliului, întrucât camera de recurs a considerat în mod greșit că ar exista posibilitatea unei confuzii între marca a cărei înregistrare este solicitată și marca invocată în susținerea opoziției.